CELEX: 32016R1320
Language: hu
Date: 2016-07-26 00:00:00
Title: A Bizottság (EU) 2016/1320 végrehajtási rendelete (2016. július 26.) egyes áruk Kombinált Nómenklatúra szerinti besorolásáról

3.8.2016   
               
               
                  HU
               
               
                  Az Európai Unió Hivatalos Lapja
               
               
                  L 209/1
               
            A BIZOTTSÁG (EU) 2016/1320 VÉGREHAJTÁSI RENDELETE
      (2016. július 26.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. július 26-án.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Szőnyeg és „különleges toll”, a kiskereskedelmi forgalom számára együtt kiszerelve.
                     A szőnyeg négyszögletes, és két réteg textilszövetből áll, melyeket a szélek mentén szegély fog össze.
                     A felső réteg egy textilszálakból szőtt szövet, a szélei mentén rajzfilmszerű, nyomtatott képekkel. A középen lévő színes mintákat olyan fehér vegyi anyaggal vonták be, amely nedvesség hatására átlátszóvá válik, és így láthatóvá válnak a szövet színes mintái, tehát például a nedves ujjak színes nyomot hagynak. Amint a textil megszárad, a színek ismét eltűnnek a fehér bevonat alatt.
                     A műanyagból készült „különleges toll” a szőnyegre „írásra” használatos az által, hogy a nedves hegyével megnedvesíti a felületi bevonatot. A „különleges toll” vízzel újratölthető.
                     (Lásd a képet) (*)
                     
                  
                  
                     9503 00 70 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9503  és a 9503 00 70  KN-kód szövege határozza meg.
                     A szőnyeg szélére nyomtatott képek és a bevonattal fedett színes minták, valamint a vízzel „író”„különleges toll” arra utalnak, hogy az árucikkeket gyermekek szórakoztatására tervezték (lásd még a 95. Árucsoporthoz tartozó Harmonizált Rendszer Magyarázat általános rendelkezéseinek első bekezdését). A „különleges toll” nem tartozéka a szőnyegnek, mivel azzal együtt valósul meg a szőnyeg fő funkciója, vagyis hogy „írni” lehet rá. Nem teszi alkalmassá a szőnyeget egy speciális feladat elvégzésére, se nem szélesíti az alkalmazási területét, és nem teszi lehetővé a szőnyeg fő funkciójával összefüggő további különleges alkalmazás elérését.
                     Bár a szőnyegre más módon is lehet „írni”, nem csak a tollal, mégis a toll a szőnyegre történő írás fő eszköze. A „különleges toll” így nem tekinthető a 9503 00 70  alszámhoz tartozó Kombinált Nómenklatúra Magyarázat (KNM) harmadik bekezdése értelmében vett kisebb, elhanyagolható árucikknek.
                     Ebből következően a „különleges toll” a szőnyeggel azonos fontosságú, különálló árucikk, és a két árucikk alkot egy készletet. Az árucikkek a 9503 00 70  alszám szövege értelmében vett készletben kiszereltnek tekinthetők, mert különböző típusú árucikkek. Ha külön mutatnák be azokat, a KN különböző alszámai alá kerülnének besorolásra (lásd még a 9503 00 70  alszámhoz tartozó KNM első bekezdését). A 9503 00 99  alszám alá történő besorolás így kizárt.
                     Következésképpen a 9503 00 70  KN-kód alá kell besorolni, mint „más játék készletben”.
                  
               
            (*)  A kép csupán tájékoztató jellegű.